Návrh

VŠEOBECNÉHO  ZÁVAZNÉHO  NARIADENIA
č.  1 /2011

O podmienkach držania a chovou psov
v Obci NOVÁ LESNÁ

___________________________________ 

 

Obecné zastupiteľstvo v Novej Lesnej na základe § 6, zákona č. 369/1990  Zb. o obecnom zriadení v znení následných zmien a zákona č. 282/2002 Z.z., ktorým sa upravujú niektoré podmienky držania psov,   zákona č. 282/2002 Z.z. ktorým sa upravujú podmienky držania a chovu  psov, § 13, odst. 1 zákona č. 337/1998 o veterinárnej starostlivosti v znení následných zmien vydáva na rok 2011 pre obec Nová Lesná  toto Všeobecne záväzné nariadenie ((ďalej len VZN). 

Článok 1
DAŇ ZA PSA

1.	Predmetom  dane  je pes starší ako 6 mesiacov chovaný fyzickou alebo právnickou osobou.

2.	Predmetom dane za psa nie je:
a.)	pes chovaný na vedecké účely a výskumné účely,
b.)	pes umiestnený v útulku zvierat,
c.)	pes so špeciálnym výcvikom na sprevádzanie nevidomej osoby.

3.	Daňovníkom je fyzická osoba alebo právnická osoba, ktorá je: 
a.)	vlastníkom psa.
b.)	povinná  vždy písomne oznámiť vznik a zánik daňovej povinnosti správcovi dane do 30. dní od jej vzniku i zániku. Pri vzniku formou vyplnenia priznania k miestnej dani, pri zániku dokladom o utratení, uhynutí psa od veterinára, prípadne čestným prehlásením. 
c.)	povinná od vzniku daňovej povinnosti zaplatiť  daň za zdaňovacie obdobie alebo pomernú časť dane zostávajúce mesiace zdaňovacieho obdobia, v ktorom vznikla daňová povinnosť: Daň je splatná bez vyrubenia do 31. januára. (zdaňovacie obdobie je kalendárny rok).

4. Daňová povinnosť vzniká prvým dňom kalendárneho mesiaca nasledujúceho po mesiaci, v ktorom daňovník nadobudol psa (a pes dosiahol vek 6 mesiacov)  a zaniká prvým dňom mesiaca nasledujúceho po mesiaci v ktorom daňovník už nie je vlastníkom alebo držiteľom psa. 

5. Základom dane je počet psov, sadzba dane je:
       a.)   v bytoch a obytných domoch v Novej Lesnej  15 €  za jedného psa a kalendárny rok, 
b.)	v rodinných domoch a držaných v prírode v tzv. kotercoch v Novej Lesnej 10 € za jedného psa a kalendárny rok,
c.)	nárok na oslobodenie si vlastník  alebo držiteľ psa písomne uplatní do 30.dní od vzniku nároku predložením príslušného dokladu správcovi dane,
d.)	sadzba dane za psov je splatná bez vyrubenia od 01.01.2012

6.Od platenia dane za psa je oslobodený:
a.)	vlastník  alebo držiteľ psov ozbrojených zložiek,
b.)	vlastník  alebo držiteľ záchranárskych psov,
c.)	vlastník alebo držiteľ psa so špeciálnym výcvikom na sprevádzanie nevidomej osoby

Nárok na oslobodenie si vlastník  alebo držiteľ psa písomne uplatní do 30. dní od vzniku nároku predložením príslušného dokladu správcovi dane.

Článok  2
EVEDENCIA  PSOV

1.	Evidenciu psov vedie obec.
2.	Vlastník – držiteľ psa je povinný najneskôr do 30 dní po nadobudnutí bez ohľadu na vek prihlásiť do evidencie na obecný úrad. 
3.	Do evidencie sa zapisuje najmä:

a.)	evidenčné číslo psa,
b.)	meno, priezvisko a adresa trvalého pobytu držiteľa psa,
c.)	umiestnenie chovného priestoru alebo zariadenia na chov, v ktorom sa pes na území obce zdržiava, ak sa umiestnenie nezhoduje s miestom trvalého pobytu držiteľ psa,  musí psa evidovať  tej obci, kde sa zdržiava,
d.)	úhyn psa,
e.)	strata psa.

4.	Každú zmenu skutočnosti a údajov, ktoré sa zapisujú do evidencie, je držiteľ povinný do 30 dní od zmeny skutočnosti alebo údaja oznámiť obci, kde je alebo má byť pes evidovaný.

5.	Obec vydá vlastníkovi – držiteľovi   psa zapísaného do evidencie evidenčnú známku psa (ďalej len “známka”). Na známke sa uvedie evidenčné číslo psa, názov obce, kde je pes evidovaný, a údaj o tom, či je pes nebezpečným psom. Známkou držiteľ psa preukazuje totožnosť psa a o tom, že pes je registrovaný na obecnom úrade. 
6.	Známka je neprenosná na iného psa, každý pes v obci musí byť označený evidenčnou známkou. Odcudzenie, zničenie alebo stratu známky je držiteľ psa povinný do 14 dní odvtedy, čo odcudzenie, zničenie alebo stratu známky zistil, oznámiť obci, kde je pes evidovaný. Obec je povinná držiteľovi psa vydať náhradnú známku v sume 1 €.   

Článok 3
VODENIE  PSA

1.	Vodiť psa mimo chovného priestoru alebo zariadenia na chov môže len osoba, ktorá je fyzicky a psychicky spôsobilá a schopná ho ovládať v každej situácii, pričom je povinná predchádzať tomu, aby pes útočil alebo iným spôsobom ohrozoval človeka alebo zvieratá a zabraňovať vzniku škôd na majetku, prírode a životom prostredí, ktoré by pes mohol spôsobiť. 
2.	Vodiť nebezpečného psa mimo chovného priestoru alebo zariadenia na chov môže len osoba, ktorá je plne spôsobilá na právne úkony. Na verejnom priestranstve musí mať vždy  nebezpečný pes nasadený náhubok. 
3.	Za psa vždy zodpovedá držiteľ psa alebo osoba, ktorá psa vedie alebo nad psom vykonáva dohľad. 
4.	Voľný pohyb psov na verejnom priestranstve je zakázaný.
5.	Psa možno vodiť na verejné priestranstvo len na vôdzke uviazanej na obojku alebo na prsnom postroji. Pevnosť vôdzky a jej dĺžka musia byť  primerané psovi a situácii tak, aby bolo možné psa ovládať v každej situácií.
6.	Držiteľ psa a ten, kto psa vedie, je povinný oznámiť svoje meno, priezvisko a adresu trvalého pobytu osobe, ktorú pes pohrýzol, ten kto psa vedie, je povinný oznámiť priezvisko,  meno a adresu trvalého pobytu držiteľa psa. Súčasne je povinný oznámiť  skutočnosť, že pes pohrýzol človeka bez toho, aby bol sám napadnutý alebo vyprovokovaný ak sa nepoužil v nutnej obrane alebo krajnej núdzi, oznámiť obci, kde je pes evidovaný.

7.	Vodiť psa je zakázané: 
a.)	do materskej školy a do jej dvora,
b.)	do obchodov, všetkého druhu,
c.)	do lekární a ambulancií,
d.)	do kultúrnych a spoločenských zariadení,
e.)	do reštaurácií, kaviarní, pohostinstiev, vinární, motelov a ubytovní,
f.)	do športových zariadení vrátane futbalových štadiónov,
g.)	do obecných úradov,
h.)	na detské ihriská a pieskoviská,
i.)	do čakární,
j.)	do miestneho cintorína,
k.)	na plochy verejnej zelene a do parkov.

       Tento zákaz sa nevzťahuje na prípady, ak to prevádzkový alebo iný poriadok vlastníka, nájomcu, iného užívateľa alebo správcu takejto nehnuteľnosti dovoľuje. Zákaz vstupu so psom musí byť viditeľne označený značkou. Označenie zabezpečí osoba, ktorá má k nehnuteľnosti právny vzťah, na vlastné náklady.

Článok 4
ZNEČISŤOVANIE  VEREJNÝCH PRIESTRANSTIEV

1.	Ak pes znečistí verejné priestranstvo výkalmi je ten, kto psa vedie, povinný exkrementy bezprostredne odstrániť.
2.	Každý, kto vedie psa mimo chovného priestoru, je povinný mať pri sebe vhodnú pomôcku (papierové vrecko s lopatkou alebo iné bežné používané vrecko) na odstraňovanie psích výkalov.
3.	Každý držiteľ psa, alebo ten kto vedie psa, ktorý znečistil verejné priestranstvo výkalmi, je povinný bezodkladne odstrániť, vrecko s výkalmi uzatvoriť a vhodiť do odpadovej nádoby na to vyhradenej alebo do nádoby na komunálny odpad.

Článok 5
PRIESTUPKY

1.	Priestupku sa dopustí držiteľ psa ak:
a.)	neprihlási psa do evidencie – registrácia, 
b.)	umožní, aby psa viedla osoba, ktorá nespĺňa podmienky ustanovené v čl. 3, odst. 1 a 2,
c.)	neohlási, že pes pohrýzol človeka bez toho, aby bol sám napadnutý alebo vyprovokovaný, ak sa nepoužil v nutnej obrane alebo krajnej núdzi, 
d.)	neoznámi odcudzenie, zničenie alebo stratu známky.

2.	Priestupku sa dopustí ten, kto psa vedie, ak:
a.)	neohlási svoje meno, priezvisko a adresu trvalého pobytu a meno, priezvisko a adresu trvalého pobytu držiteľa psa osobne, ktorú pes pohrýzol,
b.)	nezabránil tomu, aby pes útočil alebo iným spôsobom ohrozoval človeka alebo zvieratá,
c.)	neohlási, že pes pohrýzol človeka bez toho, aby bol sám napadnutý alebo vyprovokovaný, ak sa nepoužil v nutnej obrane alebo krajnej núdzi, 
d.)	evidenčnou známkou nepreukáže totožnosť psa – jeho registráciu na obecnom úrade  
e.)	nerešpektuje zákaz vstupu so psom alebo zákaz voľného pohybu  psa podľa článku 3, odst. 7, tohto VZN. 

3.	Priestupku sa dopustí držiteľ psa:
a.)	ktorý nebude rešpektovať povinnosť, že znečistenie exkrementov po  psovi  odstráni a vloží do nádoby na to určenej(podľa článku 4),
b.)	ten vlastník psa, ktorý umožní voľný pohyb psa v obci, t.j. mimo chovného priestoru bez toho, aby bol vedený na vôdzke s náhubkom. 

4.	Obec uloží pokutu v zmysle zákona č. 511/1992 Zb., § 35, odst. 12 za nesplnenie povinností nepeňažnej povahy (t.j. neprihlásenie psa do evidencie – registrácia)  

Za priestupok podľa článkov 5:
odstavca 1, písm. a.) až c.)	obec uloží pokutu         99,58 € 		
odstavca 2, písm. d.), e.) 	obec uloží pokutu         20,00 €
odstavca 2, písm. a.) až c.)	obec uloží pokutu         99,58 €
odstavca 3, písm. a.), b.)  	obec uloží pokutu         20,00 €

5.	Obec môže uložiť pokutu do jedného roka odo dňa keď sa o porušení povinnosti dozvedela, najneskôr však do troch rokov odo dňa, keď k porušeniu povinnosti došlo. 
6.	Pri ukladaní pokuty sa prihliada najmä na závažnosť a následky protiprávneho konania.
7.	Na konanie o ukladaní pokút sa vzťahuje všeobecný predpis o správnom konaní a za nesplnenie povinnosti  - registrácie o prihlásení psa u správcu dane podľa zákona č. 511/1992 Zb. § 35 odst. 12 oznamovacej povinnosti (nepeňažnej povahy)
8.	Výnos z pokút je príjmom rozpočtu obce.
9.	Ak sa držiteľ psa alebo ten, kto psa vedie, dopustí priestupku opakovane, možno mu uložiť pokutu do výšky dvojnásobku pokút uvedených v odseku 4. 

Článok 6
PODMIENKY CHOVU A DRŽANIA PSOV V BYTOCH  
A BYTOVÝCH DOMOCH

1.   Podmienky o chove a držaní psov v bytoch a bytových domoch určuje  spoločenstvo vlastníkov bytov  v
domovom poriadku.
2.	Súhlas k chovu psa v bytovom dome je podmienený súhlasom 2/3 väčšiny vlastníkov bytov v bytovom     
dome.

Článok 7
ZÁVEREČNÉ  USTANOVENIA

1.     Kontrolu dodržiavania ustanovení tohto nariadenia obce sú oprávnení vykonávať orgány obce, hlavný    kontrolór obce, pracovníci obecného úradu a pracovníci mestskej polície na základe zmluvy s obcou.
2.	Ostatné vzťahy neupravené týmto nariadením obce sa riadia „zákonom“. Týmto nariadením nie sú dotknuté ustanovenia vyplývajúce z iných zákonov a osobitných predpisov.
3.	Za priestupky uvedené v § 7 zákona môže obec uložiť pokutu. Na konanie o ukladaní pokút sa vzťahuje všeobecný predpis o správnom konaní. Výnos z pokút je príjmom obce (§7 ods.7 zákona).
4.	Ruší VZN č. 2/2002 o podmienkach držania a chovu psov v Obci Nová Lesná. 
4.  Všeobecne záväzné nariadenie nadobúda účinnosť 15 dní po jeho schválení a zverejnení v obci obvyklým spôsobom.

V Novej Lesnej, dňa 

									  Ing. Peter Hritz 
									    starosta obce 

Vyvesené dňa:
Zvesené dňa:
Právoplatnosť nadobudnutia dňa: